รู้จัก แอดมินคารมดี เพจตำรวจภูธรเมืองสงขลา ตอบคอมเมนต์ฮา ใส่ใจประชาชน
มิติใหม่ของวงการเพจตำรวจไทย เปิดใจแอดมินสายฮาเพจ ตำรวจภูธรเมืองสงขลา คารมดีเรียกรอยยิ้มประชาชน เจ้าของวลี ข้าวแดงแสนอร่อยแค่มันกร่อยเพราะกินในคุกเรียกเสียงฮือฮาในโลกออนไลน์ได้ไม่น้อย สำหรับแฟนเพจ ตำรวจภูธรเมืองสงขลา ที่ขึ้นชื่อเรื่องการตอบคำถามประชาชนที่สงสัยถึงการทำงานของเจ้าหน้าที่ตำรวจ เรียกได้ว่าแต่ละคำถามและแต่ละคำตอบ เด็ดไม่แพ้กันเลย สร้างเสียงหัวเราะและรอยยิ้มให้กับประชาชนได้อย่างมากเลยทีเดียวล่าสุด วันที่ 4 ม.ค.63 ผู้สื่อข่าวได้สอบถามเรื่องดังกล่าวไปยัง พ.ต.อ.เอกณรงค์ สวัสดิกานนท์ ผกก.สภ.เมืองสงขลา เปิดเผยว่า แฟนเพจดังกล่าวสร้างประมาณ 4 ปีที่แล้ว ซึ่งได้รับคำสั่งมาจากผู้บังคับบัญชาที่ต้องการให้การปฏิบัติงานของเจ้าหน้าที่ตำรวจกับประชาชนมีช่องทางให้รับรู้ว่าตำรวจกำลังทำอะไร และประชาชนมีความรู้สึกอย่างไรกับการทำงานของตำรวจ รวมถึงเป็นช่องทางที่ประชาชนสามารถสื่อสารให้ข้อมูลที่เป็นประโยชน์ในการปฏิบัติหน้าที่รักษาความสงบเรียบร้อยให้เกิดประโยชน์สูงสุดนั่นคือจุดประสงค์ของการเปิดเพจ ส่วนเจ้าของเพจหรือผู้ดูแลเพจขอไม่ออกนามกล่าวว่า ตอนนี้มีผู้ติดตามเกือบสองแสนกว่าคน และมีผู้ติดตามจุดเด่นคือมีการสนทนาอย่างเป็นกันเอง มีการใช้สำนวนโวหารแบบสุนทรภู่เช่น อยากรู้จริงพี่บ่าวว่าข้าวแดงอร่อยมั้ย แอดมินก็ตอบว่า ข้าวแดงแสนอร่อยแค่มันกร่อยเพราะกินในคุก หรือ สมัยนี้ขับรถแต่งระแวงเหมือนค้ายา แอดมินตอบ เคยบอกแล้วไงรถสวยเราไม่ว่าแค่อย่าขนยาบ้าก็พอทั้งนี้ได้มีโอกาสพูดคุยกับแอดมิน สุนทรภู่ ผู้อยู่เบื้องหลังคอมเมนต์สุดเด็ดประจำแฟนเพจ ตำรวจภูธรเมืองสงขลา เปิดเผยว่า เหตุผลที่เลือกตอบลูกเพจในลักษณะนั้นเพราะต้องการเข้าถึงประชาชน สร้างความเป็นมิตรระหว่างตำรวจและประชาชน อยากให้ตำรวจเข้าถึงประชาชน ตามหลักมวลชนสัมพันธ์ ดูแลอย่างใกล้ชิด เป็นมิตรกับประชา ไม่ให้กลัวตำรวจเพราะตำรวจพร้อมดูแลประชาชน และยังฝากทิ้งท้ายว่า ให้ประชาชนทุกคนคอมเมนต์กันได้เลย แต่ขอให้ด้วยวาจาและคำที่สุภาพนอกจากนี้ แอดมินได้ทิ้งท้ายว่า ถึงแอดมินจะไม่หล่อแต่มีดีอะไรหลายอย่างนะครับ พร้อมสร้างความเฮฮาและรอยยิ้มให้ประชาชนต่อไปจากการสอบถาม น้องเหิน หรือ กฤต กำเนิดติณห์กุลธร แฟนเพจตัวจริง กล่าวว่า สาเหตุที่ติดตามเพจ สภ.เมืองสงขลา ก็เพราะเคยเกิดเหตุการณ์กับคนใกล้ตัวโดนชิงทรัพย์แล้วเราเองไม่รู้จะไปพึ่งใคร ไปปรึกษาใคร มีการป้องกันตัวอย่างไร ก็เลยเข้ามาในเพจ สภ.เมืองสงขลา ว่ามีแอดมินหรือแฟนเพจที่ให้ความรู้บ้างมัยก็เลยเจอแฟนเพจนี้ตามที่ผมได้พูดคุยทางเพจก็สามารถดึงกลุ่มวัยรุ่นได้มากโดยการสร้างมุกเฮฮา เชิงให้ความรู้ให้สาระแก่คนถามและแอดมินมีอารมณ์ดีมาก ใจเย็น เพจของ สภ.เมืองสงขลาให้ความรู้ เช่น ป้องกันอาชญากรรมในการดูแลตนเอง กฎหมายของการจราจร ตรงนี้เกี่ยวกับพวกเราโดยตรง ตนเองอยากฝากถึงแฟนเพจด้วยกันนะครับว่าทางภาครัฐไม่ใช่เฉพาะตำรวจอย่างเดียว อย่างแรกเลยคือตำรวจไม่สามารถดูแลประชาชนทุกคนได้ในการร้องเรียน ทุกคนต้องเห็นใจตำรวจเพราะมีเจ้าหน้าที่ไม่กี่คน จำนวนประชาชนมีมาก ก็ช่วยกันเป็นหูเป็นตาและต้องใจเย็นไม่ว่าในแฟนเพจหรือช่องทางไหนก็ตามนะครับ.
มิติใหม่ของวงการเพจตำรวจไทย เปิดใจแอดมินสายฮา เพจ ตำรวจภูธรเมืองสงขลา คารมดีเรียกรอยยิ้มประชาชน เจ้าของวลี ข้าวแดงแสนอร่อยแค่มันกร่อยเพราะกินในคุก
ตำรวจ,ตำรวจภูธรเมืองสงขลา,แอดมินเพจ,เพจตำรวจ,สงขลา,ข่าวโซเชียล,ข่าวทั่วไป